C 498/48
BG
Официален вестник на Европейския съюз
30.12.2022 г.
Към нова стратегическа рамка за европейските структурни и инвестиционни фондове, ...
35. отбелязва определена тенденция към увеличаване на броя на инвестиционните фондове на европейско равнище, някои от които са под пряко управление, споделено управление (като европейските структурни и инвестиционни фондове — ЕСИ фондове) или с водеща роля на държавата в тяхното изпълнение (националните планове за възстановяване и устойчивост, подкрепяни от Механизма за възстановяване и устойчивост); 36. изразява загриженост относно настоящата тенденция за увеличаване на прехвърлянията на средства от ЕСИ фондове към други политики или програми, като например националните планове за възстановяване и устойчивост или програмите под пряко управление, като например „Хоризонт Европа“; във връзка с това категорично се противопоставя на прехвърлянето на средства от политиката на сближаване и Европейския земеделски фонд за развитие на селските райони (ЕЗФРСР) към Механизма за възстановяване и устойчивост: Механизмът за възстановяване и устойчивост, основан на член 175 от ДФЕС, има за цел да допълва усилията на политиката на сближаване за постигане на целите на член 174 от ДФЕС, а не обратното; припомня освен това, че политиката на сближаване вече представлява значителен принос за европейските екологосъобразни инвестиции и в подкрепа на енергийната независимост на ЕС; поради това стига до извода, че не е оправдана повторната централизация на средства на ЕС чрез прехвърляне на горепосочените средства към Механизма за възстановяване и устойчивост; 37. отбелязва, че тази тенденция има двоен неблагоприятен ефект, като допринася, от една страна, за намаляване на ефективността на политиката на сближаване като дългосрочна политика за развитие, и от друга страна, за свеждането ѝ до обикновен бюджетен ред в многогодишната финансова рамка на Европейския съюз; 38. поради това призовава Европейската комисия да разработи нова стратегическа рамка за периода след 2027 г. с акцент върху партньорството и многостепенното управление и в която се предвиждат общи разпоредби за всички инвестиционни фондове на ЕС с териториално измерение, т.е. европейските структурни и инвестиционни фондове, евентуалния бъдещ социален фонд за климата, ЕЗФРСР и бъдещия Механизъм за възстановяване и устойчивост, когато е целесъобразно; 39.
подчертава по-специално необходимостта от реинтеграция на ЕЗФРСР в тази нова стратегическа рамка;
40. призовава също така да се обърне специално внимание на бъдещето на Европейския социален фонд (ЕСФ), за да се включи в него по-силно териториално измерение и да се засили ролята на местните и регионалните власти в прилагането му; ... която ще има за цел действително опростяване на изпълнението на европейските структурни и инвестиционни фондове ...
41. отбелязва, че законодателната рамка на политиката на сближаване, обхващаща периода 2021—2027 г., съдържа значителни мерки за опростяване, като например разширяване на опростените варианти за разходите, които ще трябва да бъдат оценени, след като бъдат приложени в рамките на програмния период 2021—2027 г.; 42. припомня обаче, че увеличаването на фондовете и на правилата, сроковете и уредбата за прилагане на фондовете със споделено управление наскоро доведе до увеличаване на административната тежест за управляващите органи на фондовете, които често са на регионално равнище; 43. отбелязва, че тази административна тежест води до забавяния в прилагането на ЕСИ фондове, като отговорността за това често се присъжда на регионите, което влошава имиджа на политиката на сближаване като ефективна инвестиционна политика в очите на европейските граждани; 44. припомня решаващата роля на регионите за преодоляване на изолираността при изпълнението на европейските структурни и инвестиционни фондове и свързването им с ориентиран към местните условия подход, за да се подкрепят ориентирани към местните условия стратегии за развитие; 45. призовава Комисията още отсега да започне процес на размисъл в дългосрочен план с участието на управляващите органи на ЕСИ фондове на регионално равнище с цел опростяване на правилата за управление, контрол и одит, което да доведе до истинска реформа с оглед на следващия законодателен пакет на политиката на сближаване за периода след 2027 г.; 46. отново отправя, с цел възстановяване на привлекателността на европейските структурни и инвестиционни фондове за организаторите на проекти, искането на Европейския комитет на регионите за налагане на отношения на доверие между Европейската комисия и управляващите политиката на сближаване органи, така че програмите с много нисък процент на остатъчни грешки през програмния период 2021—2027 г. да могат да се възползват от опростяването на правилата за управление, контрол и одит за следващия програмен период;